Müzakirə:Şihabəddin Yəhya Sührəvərdi

message: Şihabəddin Yəhya Sührəvərdi məqaləsi çoxlu sayda səhvlərlə yanaşı, həm də plagiatdır. Bu plagiat AMEA-nın müxbir üzvü,fəlsəfə elmləri doktoru, professor Zakir Məmmədovun əsərlərindən edilmişdir. Çünki Zakir Məmmədov Azərbaycanda Ş.Y.Sührəvərdinin fəlsəfi irsinin yeganə tədqiqatçısıdır. İmza: A.Zakirqızı

message: Zakir Məmmədov Azərbaycanda Şihabəddin Yəhya Sührəvərdinin fəlsəfi irsinin yeganə tədqiqatçısıdır. Filosofun əsərlərini Azərbaycan dilinə tərcümə etməklə yanaşı, bu əsərləri tədqiqata cəlb edərək Ş.Y.Sührəvərdinin dünyagörüşünü də Zakir Məmmədov araşdırmışdır. Burada Zakir Məmmədovun adı ötəri çəkilsədə, hüquqşünas, Ş.Y.Sührəvərdi haqqında araşdırma aparmayıb,yalnız kimdənsə köçürən A.Rzayev "alimin siyasi-hüquqi görüşlərini tədqiq etmiş" şəxs kimi təqdim edilmişdir.Məqalədə səhvlərlə yanaşı, Zakir Məmmədovun bir çox əsərindən əsasən "Azərbaycan fəlsəfəsi tarixi" kitabından (1994)plagiat edilmişdir. Burada Varlıq təlimi, İdrak nəzəriyyəsi hissələri tamamılə plagiatdır. (səh.146-170)    Qeyd etmək lazımdır ki, Zakir Məmmədov Ş.Y.Sührəvərdinin əsərlərini Azərbaycan dilinə tərcümə etməklə onun dünyagörüşünü tədqiq etmişdir. Əsərlərində bunları müəyyən qədər işıqlandırsa da, tam şəkildə (1982-ci ildə tamamladığı) müəyyən səbəblərə görə 2009-cu ildə çapdan çıxan "Şihabəddin Yəhya Sührəvərdi (həyatı,yaradıcılığı və dünyagörüşü)" kitabında göstərmişdir. İmza: A.ZAKİRqızı
replies: text: Xanım, dəyərli alimimiz Zakir Məmmədov haqqında bir qədər maraqlandım, Həqiqətən də çox böyük işlər görüb, çox ciddi və mühüm tədqiqatların, elmi araşdırmaların və tərcümələrin müəllifidir. Azərbaycan fəlsəfəsinin xüsusilə orta əsrlər dövrünün tədqiqində əvəzedilməz rolu var. Bunu danmaq mümkün deyil. Amma burda məqalələrin yazılmasında aktiv iştirak edən adamların (mən də daxil olmaqla) heç biri bldiyim qədəriylə fəlsəfəylə məşğul olmur. Ona görə də səhvlərimiz (irad tutduğunuz məqalələrdən üçündə mənim səhvlərim) ola bilər. Amma biz bacardığımız qədər bizim olan bu dəyərli alimlərimiz (mən artıq Z. məmədovu da belə dəyərli alimlərimizdən hesab edirəm) haqqında informasiya verməyə çalışmışıq. Məncə heç nə olmamasındansa bir iki cümlənin olması yaxşıdı. Qeyd etdiyim kimi səhvlərimiz ola bilər və sizdən bu sahənin mütəxəssisi kimi buraxdığımız səhvləri düzəltmənizi xahiş edirəm. Bizim heç birimizdə sizin atanızın dəyərli elmi irsinə aid kitablardan heç biri yoxdur. Lakin əminəm ki, bütün bu dəyərli ədəbiyyat sizdə var. Sizdə burda müzakirələrə (artıq 4-5 gündür) vaxt sərf etdyinizdən, bir neçə saatınızı sərf edərək məqalələrə atanızın kitablarından istinadlar verin və əlavələrinizi edin. Bununla həm atanızın irsini qorumuş olar, həm təbliğ edər, həm vikini zənginləşdirər, həm də Azərbaycanımzın dəyərli alimlərinin təbliği sahəsində bir iş görmüş olarsız. Əmin olun ki, bunu siz etməsəniz bizlərdən heç brimiz edə bilməyəcəyik. Mənə məqalələrdəki cümlələri dəyişərək öz sözlərimlə yazmaq təklif edilib. Mən bunu etsəm onsuzda məqalələrdəki fikirlər saxlanacaq amma bir az cümlələrin quruluşu dəyişəcək. Bununla da siz heç bir müəllif hüququndan danışa bilməyəcəksiniz. Amma yaxşı olmaz mı ki, siz sadəcə hansı fikirlərin atanızın hansı kitabında ifadə edildiyini bildirərək mənbə göstərəsiniz və beləliklə də həm müəlliflik hüququ qorunmuş ola həm də viki zənginləşə. --sefer azeri  19:35 17 İyul 2010 (UTC)
Mənbə kimi istifadə etdiyiniz "Azərbaycan filosofları" (2005) kitabının müəllifi kimdir? Filosoflar haqqında məqalələrdə sözlər dəyişsə də, fikirlər dəyişmir.Bu da plagiatdır. Lakin filosoflar haqqında məqalələri atamın kitabları vasitəsilə zənginləşdirmək işində kömək edə bilərəm.(Mən bunu əvvəl də yazmışdım)Tədqiqatımı mənbələr əsasında yazdığım üçün, internetdə işləməyi o qədər də bacarmıram.İmza: A.ZAKİRqızı

text: Məqalənin tərkibində mənbədəki məlumatın, eləcə də fikrin istinad vermək şərtilə istifadə edilməsi plagiat deyil. Daha doğrusu burda məqalənin başqa cür hazırlanması da mümkün deyil. Çünki istifadəçilərin öz bilikləri əsasında nə isə yazması, orijinal araşdırma aparması vikipediyada yolverilməzdir. Bütün məqalələrin bütün hissələri hansısa mənbələrə, ordakı məlumat və fikirlərə əsasən hazırlanır. --TimBitsتِمبِتس 18:09, 17 İyul 2010 (UTC)
Mən mənbəni göstərmədən sözləri dəyişməklə fikri yazmağın plagiat olduğunu bildirmişəm. Digər tərəfdən mütəxəssis olmayan şəxsin sözləri, yəni fəlsəfi terminləri dəyişdirməsi necə mümkündür? Çünki bu zaman elmi fikirləri oxuculara necə izah edəcək? Buna görə də müəlliflik hüququnu qorumaqla,məqalənin götürüldüyü əsərin adını göstərməklə alimlərin irsindən istifadə etmək mümkündür. Mənim etirazım Zakir Məmmədovun adını çəkmədən,yəni belə bir alim tanımadıqlarını iddia edərək alimin əsərindən deyil,onun əsərindən plagiat edənin əsərindən istifadə edilməsi, Zakir Məmmədovun kitabının deyil, həmin plagiat əsərin mənbə göstərilməsidir.Əsas mənbənin hansı olmasını bilməmək mümkündür, lakin bu barədə həqiqəti deyən şəxsi hücumla qarşılayıb (ən əsası Zakir Məmmədovun adını yazmadan "həmin alim" yazmaqla) "təkzib" etməyə çalışmağı necə adlandırmaq olar? Zakir Məmmədov kimi ömrünü Azərbaycan fəlsəfəsi tarixi məsələlərini araşdırmaq işinə həsr etmiş alimə hörmətsiz yanaşmaq yol verilməzdir.Çünki alimlər əsərləri ilə tanınırlar. Bu əsərləri sizin bilməməniz mümkündür, lakin ilk öncə hücum etməzdən əvvəl sizə bildirilən iradın həqiqət olub-olmadığını yoxlayıb, sonra cavab vermək lazımdır. Mən isə hücumla qarşılandım.Çalışaq ki, hər bir insanın əməyinə,xüsusən alimlərin əməyinə hörmətlə yanaşaq. İmza: A.ZAKİRqızı 
Azərbaycan filosofları kitabı indi məndə olmadığından müəllifləri dəqiq deyə bilmirəm. Amma bir müəllifin işi deyildi. dörd-beş alimin adı yazılmışdı. "Lakin filosoflar haqqında məqalələri atamın kitabları vasitəsilə zənginləşdirmək işində kömək edə bilərəm." deyirsiniz, o zaman artıq işə başlamağın vaxtıdır. Burda müzakirələrdə vaxtımızı itirməyək. Siz informasiyaları daxil edin və mənbələri göstərin, hansısa texniki səhvlər olsa mən düzəliş verərəm. Yetər ki, siz filosoflarımız haqqında dolğun və mənbələrə əsaslanan məlumat daxil edin.--sefer azeri  10:18 18 İyul 2010 (UTC)
Yaxşı olardı ki, həmin məqalə silinsin. Çünki burada səhvlər vardır.Məqaləni dolğun şəkildə hazırlamaq üçün burada çoxlu sayda düzəlişlər  emək lazımdır.Bu yorucu işdir.Təklif edirəm,mən geniş şəkildə mətni buraya yazım, siz isə məqalə hazırlayın. Digər tərəfdən mən sizə filosofun şəklini də verə bilərəm. İmza: A.ZAKİRqızı

text: Siz hazırladığınız mətni məqalənin aşağısına əlavə edin. sonra redaktə edib digərini silərik. Şəkili də şablondakı yerə yükləyə bilərsiz və ya şəkil yükləməyi bacarmırsınızsa mənim mailimə göndərin mən yükləyim. --sefer azeri  12:29 18 İyul 2010 (UTC)
replies: text: :Şihabəddin Yəhya Sührəvərdi haqqında məqaləni hazırlamam uzun müddət çəkə bilər. Çünki Zakir Məmmədovun  filosof haqqında tədqiqatı geniş və hərtərəflidir. Burada isə ümumi şəkildə yazılmalıdır.Digər tərəfdən mənim öz elmi işlərim də var.Buna görə də Şihabəddin Yəhya Sührəvərdi məqaləsini tam şəkildə hazırlamam günlərlə davam edəcək.İmza:A.ZAKİRqızı
replies: text: ::Problem yoxdu, neçə gün çəksə olar. Təki ortaya normal iş çıxara bilək. Amma siz yenə də mənbə göstərmirsiz, xahiş edirəm mənbələri qeyd edin.--sefer azeri  23:52 18 İyul 2010 (UTC)
replies: text: :::Mətnin əvvəlində sonradan Zakir Məmmədovun əsərlərinin adlarını,mənbələri yazmışam.Qeyd etdiyim kimi,internetdə işləmək mənə rahat deyil,buna görə Şihabəddin Yəhya Sührəvərdi haqqında mətni burada yerləşdirmək mənim üçün çətindir. Mümkündürsə, Zakir Məmmədovun filosof haqqında əsərlərini verim,məqaləni siz hazırlayın. Xahiş edirəm, http:// memorial.aznet.org/centx:26.shtml - dakı məqalələrin kimə məxsus olmasını bildirəsiniz. İmza: A.ZAKİRqızı
replies: text: ::::Olar? o zaman siz əsərləri göndərin mənim mail ünvanıma, mən oxuyub, məqaləyə düzəlişlər verərəm. Həmin saytla biz məşğul olmadığımızdan bir şey deyə bilmərəm. Görünür məlumatı vikidən götürüblər. --sefer azeri  08:44 19 İyul 2010 (UTC)
replies: text: :::::Kitabı mail ünvanına göndərməyin qaydasını bilmirəm. Lakin həmin kitabları bilavasitə sizə oxumaq üçün təqdim edə bilərəm. Zakir Məmmədovun əsərlərinə baxdığınız zaman hazırlamadığınız başqa filosoflar haqqında da materiallar tapa bilərsiniz.Zakir Məmmədovun kitablarının adlarını göstərməklə məqalələri yaza bilərsiniz.İmza: A.ZAKİRqızı
O zaman sizinçün də müvafiqdirsə sabah AMEA da görüşə bilərik məncə.--sefer azeri  11:55 19 İyul 2010 (UTC)
İndi AMEA-da məzuniyyət vaxtı başladığı üçün oranın  Kitabxanasında 2-ci mərtəbədə olar. 2-ci gün yaxud 3-cü gün saat on bir də mümkündür.Sizə hansı münasibdirsə bildirin.İmza: A.ZAKİRqızı

text: 15dən məzuniyyət başladığını bilirəm, sabah mümkünsə. Mən saat 11 - də gələrəm kitabxanaya.--sefer azeri  12:57 19 İyul 2010 (UTC)

text: Sabah saat on bir də kitabxanada (orada əksər hallarda çox adam olduğu üçün),yaxud AMEA Ədəbiyyat İnstitutunda 5-ci mərtəbədə "Qədim dövr ədəbiyyatı" şöbəsində  mümkündür.İmza: A.ZAKİRqızı Oldu mütləq gələcəm, mümkünsə siz tam adınızı və əlaqə nömrənizi verin ki, sizi tapa bilim.--sefer azeri  13:48 19 İyul 2010 (UTC)
Aytək Zakirqızı.Tapa bilməniz üçün ən asan yol AMEA Ədəbiyyat İnstitutudur (5-ci mərtəbə). Sabah saat on bir də həmin institutda "Qədim dövr ədəbiyyatı" şöbəsində (qapıda şöbənin adı yazılıb)olacam.A.ZAKİRqızı.
Razısınızsa bildirin.İmza:A.ZAKİRqızı

text: Oldu Aytək xanım, sabah 11 də Ədəbiyyat İnstitutuna gələrəm.--sefer azeri  16:24 19 İyul 2010 (UTC)
Məsələnin sülh yoluyla həll olunmasına çox sevindim :) Hörmətli Zakirqızı başda mənim də dediklərimi hücüm sayırsınızsa məsələni belə aydınlaşdırmaq istərdim. Gördüyünüz kimi burda çox adam Zakir Məmmədovun kim olduğun bilmirdi. Əvvəl də dediyim kimi sizin iradlarızdan sonra mən araşdırıb kim olduğunu və nə qədər gözəl elmi işlərinin olduğunu gördüm. Azərbaycan universitetlərində Fəlsəfə fakultəsin deyə bilmərəm amma digər fakultələrdə Fəlsəfə dərsinin necə "gözəl" keçirldiyini çox adam bilir. Nifrət etdirməkdən başqa bir iş görmürlər, təfərruata girmək istəmirəm. Belələri sayəsində bu sahəyə qarşı məlumatsız qalırıq. Eyni zamanda elmi məqalələr, araşdırmalar və işlər tozlu kitab rəfləri arasında qalır. Çox yayılmır, reklamı olunmur. Sadəcə məhdud şəkildə o sahənin insanlarının bildiyi internet və ya mətbuat səhifələrində işıq üzü görür. Nəysə uzun sözün qısası mən bir azərbaycanlı kimi o fəlsəfə alimlərinin tandılmasına çox sevinir ve məqalələri yazan Seferazeriyə buna görə təşəkkür edirəm. Silinməsinə də ona görə qarşı idim, reaksiyalarım da ona görə bəlkə sərt ola bilər. Yəni emosianal deyildi. Mərhum Zakir Məmmədovu tanımırıqsa məncə bu tək bizim günahımız deyil. Bunda təhsil müəssələrinin və tətqiqat instutlarının da məncə günahı var (eyni zamanda pulları boş yerlərə xərcləyərək  onlara lazımi maddi dəstəyi verməyənlərin də). Elmi araşdırmaları və işləri dar çərçivədən kənara çıxarmaq və kütləvi şəkildə yaymaq lazımdır ki, bizim kimi o sahənin adamı olmayanlar da bu haqda məlumatlansın.Hamıya işlərində uğurlar. --Bakuemil 11:31, 19 İyul 2010 (UTC)
Bu gün saat 1515-də AzTV-də gedəcək verlişdə, səhv etmirəmsə, "Şəhabəddin Yəhya Sührəvərdi" haqqında da söhbət gedəcək. Maraqlananlar üçün faydalı ola biləcəyini düşünüb qeyd etdim.--Vago 07:08, 21 İyul 2010 (UTC)

text: Çox sağ ol Vago indi izləyirəm :) Amma Vago həvəslə baxmağa başladığım proqram zülm verdi mənə. :) fəlsəfə alimi Anar Əzimovun nitqi və anlatdıqları mənə çatmadı. Özünün belə o alimi dərk etdiyini düşünmürəm. Sovet dövründə Nəsimini bizə təsvir elədiklərindən bir fərqi yox idi. Bu mənim şəxsi fikrimdir. Mütləq hamı üçün belədir və doğrudur demirəm.  --Bakuemil 10:13, 21 İyul 2010 (UTC)
replies: text: :"Şihabəddin Yəhya Sührəvərdi" dən bəhs edilən veriliş ilk dəfə AzTV-də "Zəka nuru" verilişində 27 avqust 2008-ci ildə hazırlanmışdı. O zaman mən AzTV ilə əlaqə saxlayıb bu verilişi hazırlayanla görüşüb, orada bildirilən fikirlərin hamısının Zakir Məmmədovun əsərlərindən götürüldüyünü bildirərkən, Zəka nuru verilişini hazırlayan Ötərxan müəllim bu məlumatları Vikipediyadan götürdüyünü söyləmişdi. Məhz onun deməsi ilə mən Vikipediyadakı plagiatları tapdım. Qeyd etmək lazımdır ki, bu verilişin bütün materialları Vikipediyadan istifadə edilərək  hazırlanır.Bu verilişdə də Vikipediyanın Şihabəddin Yəhya Sührəvərdi haqqındakı plagiat materialından istifadə edildi. Bidirmək istərdim ki,Zakir Məmmədovun irsi tədqiqata başladığı zamandan köçürülməyə başlamışdır. Atamın cismən yoxluğundan sonra isə plagiatların sayı artmışdır. Zəka nuru verilişində iki ildən sonra müəllif dəyişsə də (yəni Nazlı İbişova) Vikipediyadan (yəni plagiatə və səhvləri təkrarlamaqla) istifadə edərək, atamın müəlliflik hüququnu pozaraq veriliş hazırlamışdır.İmza:A.ZAKİRqızı
Həqiqətən belədirsə əgər, çox gülməli hətta ağlamalı vəziyyətdir vallah. Vikipediyanı, dinamik olaraq dəyişən, mənbə araşdırması edilmədən dəqiqliyi ispat olunmamış materialları TV-də istifadə eləmək bizim TV proqram hazırlayanların arasında necə yararsız 
adamlar olduğunun sübutudur. Allah köməyimiz olsun.--Bakuemil 10:58, 21 İyul 2010 (UTC)

text: Hörmətli Bakuemil.Zakir Məmmədovun irsindən plagiatlar son illər o qədər artıb ki,hansı ilə mübarizə edəcəyimi bilmirəm. Onlar haqqında 5 il müddətində tənqidi məqalələr yazsam da,yalnız bəziləri plagiat etməkdən əl çəkmişdir. Vikipediya AzTV-nin Zəka nuru verilişi üçün mənbədir  həm bu günkü, həm də əvvəlki verlişlərinə nəzər salsanız bunu görərsiniz.Son illər savadsız alimlərlə,savadsız jurnalistlərin sayı artır.Xahiş edirəm,Vikipediyadakı məqalələrdə həqiqi alimlərin adlarını, əsərlərini göstərməklə fəlsəfə və başqa elm sahələrində savadsız jurnalistlərin səviyyəsinin artmasına vikipediyaçılar kömək etsin.Çünki onlar alimlərin əsərini oxumur,Vikipediyadan istifadə edirlər.İmza:A.ZAKİRqızı
replies: text: :Hörmətli A. Zakirqızı, haqqında söhbət gedəт kitablar Azərbaycan Respublikası Müəllif Hüquqları Agentliyində qeydiyyatdan keçirilibmi?--Vago 12:49, 21 İyul 2010 (UTC)
Hörmətli Vago.Atamın bütün tədqiqat və tərcümə əsərləri,kollektiv kitablarda yazdığı mətnlər də Azərbaycan Respublikası Müəllif Hüquqları Agentliyində qeydiyyatdan keşmiş,bütün əsərlərin şəhadətnaməsi vardır.İmza:A.ZAKİRqızı

text: Salam. Hörmətli alimimizin qızına vikipediyada ən vacib məsələlərdən birinə diqqət çəkdiyi və vaxtını ayırıb məqalələrin zənginləşməsinə öz köməyini göstərdiyi üçün mən də təşəkkür edirəm. Bir şeyi diqqətə çatdırmaq istərdim ki, gəlcəkdə problem olmasın. Vikipediyada yazılan yazıların müəllif hüququ olmur. Daha doğrusu bura məlumatları verən istifadəçilər müəllif hüquqlarından imtina etmiş olurlar. Bunun da səbəbi odur ki, vikipediyadakı məlumatları başqaları istədikləri kimi, pul qazanmaq məqsədi də daxil olmaqla, istifadə edə bilər və heç bir vikipediyaçı və ya adi şəxs "mən o yazıları ora yazsam da müəllif hüquqlarımı saxlamışam" deyə bilməz. Yəni yazı vikipediyanın qaydalarına uyğun yazılıbsa, lazımi mənbələrə istinad edilib, heç bir müəllif hüququna yer veriləyibsə bu yazı artıq bütün ictimaiyyətə açıq bir yazıdır və istəyən istədiyi kimi, məsələn veriliş hazırlamaq üçün, dərsdə danışmaq üçün və s. istifadə edə bilər. Bunu edənlər onu başa düşüb qəbul etməlidirlər ki, vikipediya daim dəyişən yerdir və heç kim bu məlumatların dəqiqliyinə qarantiya verə bilməz. Yəni bu həmin məumatları istifadə edənlərin öz məsuliyyətidir amma yenə də bunu qəbul edərək istifadə olunursa onda onlar bunu etməkdə sərbəstdirlər. İndiki vəziyyət bir az fərqlidir, yəni vikipediyadakı məqalələrin özünün müəlliflik hüququ pozuntusu olması mümkündür. Məsələn hal-hazırda bu vəziyyəti siz və yoldaşlar sağ olsunlar aradan qaldırmağa çalşırsız, bundan sonra bu problem də olmayanda artıq istəyən burdakı məlumatları sərbəst şəkildə istifadə edəcək və artıq buna heç bir müəlliflik hüququ iddia etmək mümkün olmayacaq. Sadəcə bu qismi bir az əlimdən gəldiyi qədər ətraflı şəkildə izah eləməyə çalışdım ki, sonra bu sahədə narazıçılıq olmasın. Hər şey üçün təşəkkürlər. --TimBitsتِمبِتس 14:32, 21 İyul 2010 (UTC)
Hörmətli TimBits.Zakir Məmmədov Azərbaycan Sovet Ensiklopediyasında 42 elmi məqalənin müəllifidir. Bu məqalələrin adları ASE-nin redaksiyası tərəfindən sənəd əsasında göstərilmişdir.Bu mənada vikipediyadakı məqalələr də mənbələr əsasında yazılmalıdır.Çünki Vikipediyadan istifadə edən hər kəs bu məqalələrin hansı mənbələr əsasında yazıldığını bilməlidir. Bu mənbələrin adını qeyd edib-etməmək onların vicdan məsələsidir.Vikipediyada yazılan bu məqalələrdə istifadə edilən kitabların müəlliflik hüququ qorunur.İmza:A.ZAKİRqızı

text: Çox gözəl, sadəcə dedim ki, sonra yenidən məsələ olmasın. Mənbələrin təbii ki, müəlliflik hüququ qorunur. Vikipediyadakı məqalənin özünün isə müəlliflik hüququ yoxdur, elə səbəblərdən biri də budur ki, burda məqalələr sözbəsöz köçürülməsin, müstəqil şəkildə ancaq bütün məlumatlar mənbələrə əsaslanmaqla yazılsın. Çünki artıq müəlliflik hüququ ilə qorunan bir əsəri biz burda sözbəsöz köçürməklə onu sərbəst istifadəyə verə bilmərik. Bir çox internet istifadəçisinin bu mənbələrdən xəbəri olmaya bilər amma vikipediyaya çıxış çox sadədir, belə olanda da burdakı məqalələrin müəlliflik hüququ pozuntusu olub-olmadığı bilinmədən istifadə edilmək ehtimalı yaranır. Bu prinsiplər də bunun qarşısına keçmək üçün tətbiq olunur. Köməkləriniz üçün çox sağ olun. --TimBitsتِمبِتس 15:37, 21 İyul 2010 (UTC)
Vikiediyada plagiatla bağlı müzakirəni imkan olduqca izləyirəm və çox şadam ki, ümumi razılığa gəlinib. İcazənizlə mən də fikrimi bildirərdim: Həqiqətən də məqalələrin hər-hansı mənbədən olduğu kimi köçürülməsi yol verilməzdir. Məqalədəki vacib informasiyaların mənbəsi göstərilməlidir. Əgər mənbə "sahibi" informasiyanın Vikipediyada olmasının əleyhinə olarsa, həmin informasiya o andaca Vikipediyadan silinməlidir. Vikipediyanın müəlliflik hüquqları ilə qorunan materialları yaymağa ixtiyarı yoxdur: . 
Müzakirələrdən belə anladım ki, adı çəkilən (filosoflar haqqında) məqalələrin  Vikipediyada qalması üçün onların hansı mənbədən əldə edilməsi göstərilməlidir, digər tərəfdən müəlliflik hüquqları A.Zakirqızına məxsus olduğundan, həmin xanımın icazəsi vacibdir. İcazə iki cür ola bilər:1)Məqalələr azad şəkildə hər yerdə istifadə edilə bilər, 2)Məqalədəki informasiya yalnız müəllif göstərilməklə istifadə edilə bilər. Bu halda məqaləyə GNU FDL şablonu qoyulur: . --Ira 18:03, 21 İyul 2010 (UTC)
Zakir Məmmədov 40 illik elmi fəaliyyəti müddətində Azərbaycan filosoflarının irsini tədqiq etməklə yanaşı,onların irsinin təbliği ilə məşğul olmuşdur. Ən əsası isə atam tədqiq etdiyi filosofların ərəb və fars dillərindəki əsərlərini xarici ölkələrdən öz şəxsi vəsaiti hesabına əldə etmişdir.Bunun isə necə çətin və əziyyətli bir iş olduğunu həqiqi alimlər bilər. Digər tərəfdən filosofların irsini təbliğində  "alimlərin" hücumlarına məruz qalmışdırsa,o zaman Azərbaycan filosofları haqqında araşdırmanın çox əziyyətli bir iş olduğu bilinir.Buna görə də məqalədə mənbə kimi Zakir Məmmədovun əsərlərinin adları göstərilməklə yanaşı,məqalədən istifadə edərkən Zakir Məmmədovun adının qeyd olunmasını istəyirəm.Çünki reallığa baxarkən görürəm ki,"alimlər" və "jurnalistlərin" sayı artır,onlar Vikipediyadakı məqalələrdən istiqamət alıb,həqiqi alimlərin əsərləri ilə tanış olmaq əvəzinə,hazır məqalələri plagiat edirlər. İmza:A.ZAKİRqızı
Hörmətli vikipediyaçılar,Zakir Məmmədovun tədqiq etdiyi filosoflar haqqında materialların Vikipediyada yerləşməsi üçün Zakir Məmmədovun əsərlərinin adlarının qeyd olunmasını və həmin məqalələrin istifadəsi zamanı alimin adının qeyd olunmasını istəməm təbiidir. Çünki atamın elmi işi zamanı çəkdiyi əziyyətlərin və ona olan hücumların şahidiyəm.Buna görə də savadsız jurnalistlərin vikipediyadakı məqalələrdən istifadə edərkən Zakir Məmmədovun adını qeyd etməmələri mənə pis təsir edir. Məhz buna görə Zakir Məmmədovun müəlliflik hüququnun saxlanmasını istəyirəm.İmza:A.ZAKİRqızı
Hörmətli Aytək xanım. Siz müəlliflik hüququndan istifadə edərək həmin məqalələrin Vikipediyadan silinməsini tələb edə bilərsiniz və idarəçilər Vikipediya qaydalarına uyğun olaraq həmin məqalələri silməlidirlər. Digər tərəfdən isə bu məsələni tam həll etmir. Çünki, müəyyən vaxtdan sonra hansısa bir istifadəçi yenə həmin məqalələri yaradacaqdır. Ən yaxşı variant budur ki, məqalələr Vikipediyada qalır, lakin bütün məqalələrdə müəllif göstərilir. Müəllifin adı yalnız mənbədə deyil, həm də məqalənin içində yazılmalıdır. Məsələn, "Zakir Məmmədov filan məqaləsində belə yazır" və s. O zaman məqalədən istifadə edən oxucu da anlayar ki, məqalədən danışarkən araşdırma aparan alimin adını çəkməlidir. --Ira 19:09, 21 İyul 2010 (UTC)
Hörmətli İradə xanım. Zakir Məmmədovun ömrünü həsr etdiyi filosofların irsini araşdırmaqla yanaşı,təbliği sahəsində də çalışmışdır.Filosofların irsinin təbliğini,yəni atamın həyatını verdiyi araşdırmalarının təbliğini onun ailə üzvüləri də arzulayır.Lakin Zakir Məmmədovun müəlliflik hüququ qorunmaqla.Sizin təklif etdiyiniz yol daha məntiqidir,münasibdir.İmza:A.ZAKİRqızı

text: İcazəniz üçün çox sağ olun. Bir daha qısa şəkildə desək- deməli, vikipediyadakı məqaləyə müəlliflik hüququ tətbiq olunmur, məqalənin mənbəsinə isə olunur. Kimsə məqalənin mənbəyindəki fikirləri, və ya burda mənbə göstərilərək verilmiş sitatları müəllif qeyd etmədən istifadə etsə müəlliflik hüququ pozulur. Kimsə vikipediyadakı məqalənin özünü hətta məqalənin mənbəsini bildirmədən istifadə etsə burda müəlliflik hüququ pozulmur (çünki yox idi), yəni belə vəziyətdə hüquqi olaraq bir problem yoxdur, mənəvi olaraq isə məqalənin mənbəyini bilərək bunu qeyd etməyən şəxs, özü yuxarıda da deyildiyi kimi vicdanı qarşısında cavabdehdir. --TimBitsتِمبِتس 22:27, 21 İyul 2010 (UTC)
replies: text: :Bu təbii ki, belə olmalıdır. Burda əsas problem - Vikipediyadakı məqalələrdə mənbələrin göstərilməməsi idi. Həmin mənbələr əlavə olunandan sonra problem də öz həllini tapır. Yəni artıq kimsə burdakı məqalədən o məlumatları götürüb müəllifi qeyd etməmiş onlardan istifadə edəcəksə, həmin adam məsuliyyət daşıyacaq, vikipediyada sözügedən məqalələri yaradan istifadəçilər yox. Ona qalsa, məsələn, həmin məlumatları kimsə vikipediyadan deyil, müəllifin kitabından da götürə bilər və öz məlumatları kimi verə bilər. Yəni burdakı məlumatların artıq kimlərinsə öz verilişlərində, yazılarında necə istifadə etmələrinə görə vikicəmiyyət məsuliyyət daşımır. Biz məlumatı veririk və mənbəni göstəririk. Vəssalam.  Hörmətlə:--Sortilegus 23:22, 21 İyul 2010 (UTC)
Təbii ki,Azərbaycan filosoflarının irsinin geniş təbliği üçün vikipediya böyük rol oynayır. İradə xanımın göstərdiyi kimi məqalələr hazırlanarsa onda bu məqalələrdən istifadə edən "alimlərin və jurnalistlərin", həqiqi alimlərin fikirlərinə istinadən yazılmış bu məqalələri onların adlarını qeyd etmədən istifadəsi üçün irad tutub,ittiham etmək olar. Bu zaman Vikipediya məsuliyyət daşımır,bu şəxslər isə daşıyır.Çünki alimlərin adlarını görərək qeyd etməmək plagiatdır.Digər tərəfdən əsərlərin müəlliflik hüququ qorunur.İmza: A.ZAKİRqızı

text: Hörmətli A.Zakirqızı, Sizə qeydiyyatdan keçən istifadəçilərin müzakirə səhifəsinə yazıilmalı olan bir xahişdə bulunmaq istərdim. Vikipediyada yerləşdirmək üçün Zakir Məmmədovun fotoşəklinə ehtiyac duyulur və hazırda bunu ən gözəl şəkildə Sizdən başqa  kiminsə edə biləcəyini düşünə bilmirəm. Mümkünsə, bu köməkliyinizi də əsirgəməyəsiniz.

text: P.S.: Yeri gəlmişkən, Sizdən hüquqlarınıza aid olan bir şeyi xahiş etmək istəyirəm, mümkünsə, AzVikidə qeydiyyatdan keçib fəaliyyət göstəriniz. Çünki Sizə hər hansı bir məsələ ilə bağlı xahiş (məsələn, fotoşəkillə bağlı), yaxud müraciət etmək istəyəndə, hara yazacağımız qeyri-müəyyən qalır.

text: Hörmətlə, --Vago 05:59, 22 İyul 2010 (UTC)
Hörmətli Vago.Həqiqətən mən internetdə işləməyi o qədər də yaxşı bacarmıram.Zakir Məmmədovun şəklini və onun yaradıcılığı haqqında məlumatların Vikipediyada geniş şəkildə yazılmasını həm övladı, həm də davamçısı kimi arzulayıram,lakin burada necə yerləşdirməyi bilmirəm.Qeyd etmək istəyirəm ki, atamın çap edilən əsərləri ilə yanaşı hələ çap edilməyən 14 əsəri vardır. Hələlik onlardan yalnız birini çapa hazırlaya bilmişəm (nəşr edilməyib).Hazırkı zamanda öz elmi tədqiqatımla yanaşı, atamın iri həcami bir əsərini də çapa hazırlayıram.Bu əsələrlərin müəyyən hissələri çap edilmişdir. Lakin geniş şəkildə  atamın yazdığı formada hazırlanmalıdır.Zakir Məmmədov adına layiq formada hazırlanma isə gərgin zəhmət tələb edir.Buna görə də vikipediyaçılardan Zakir Məmmədov haqqında məlumatların burada geniş şəkildə işıqlandırılması işində mənə kömək etməsini xahiş edirəm.Ehtiramla,A.ZAKİRqızı
replies: text: :Bura daxil olub "hesab açın" düyməsindən istifadə edin: belə bir səhifə açılacaq. Orada istifadəçi adınızı (məsələn "Zakirqızı"), parolunuzu (istəsəniz, e-mail ümvanınızı da) yazın və "Yeni hesab aç" düyməsini basın. Bundan sonra Siz hər dəfə Buradan istifadəçi adınızı və parolunuzu daxil edərək AzVikidən istifadə edə bilərsiniz. Hörmətlə, --Vago 07:27, 22 İyul 2010 (UTC)
Hörmətli Vago. Sizin yazdığınız kimi istifadəçi adını və parolu qeyd etdim, lakin nədənsə alınmadı,bəlkə də zehni yorğunluqdan qaydanı düz etməmişəm.Həm də bildirdiyim kimi, mən interneti yaxşı bilmirəm,buna görə də səhv edə bilərəm.A.ZAKİRqızı
Sizin göstərdiyiniz qayda ilə iş yoldaşlarımın köməyi ilə məzuniyyətdən sonra yəqin ki,bu işi edə bilərəm.Hörmətlə,A.ZAKİRqızı
Hörmətlə A. Zakir qızının nəzərinə çatdırım ki Zakir Məmmədovun və digər tədqiqatçıların əsərlərindən istifadə edərək aztv.də və başqa kanallarda veriliş hazırlamaq olduqca təbiidir. çünki jurnalistlər və redaktorlar tarixçi və araşdırıcı deyil. İstədiyimiz mənbədən bəhrələnə bilərik, bu plagiat deyil. Həm də biz materialı olduğu kimi deyil, müəyyən məlumatları götürürük.  11:55, 26 fevral 2011
Hər bir jurnalist istədiyi kitabdan istifadə edə bilər. Şəhabəddin Yəhya Sührəvərdi haqqında olan verilişdə  biz təkcə Zakir Məmmədovun kitabından deyil, digər mənbələrdən də istifadə etmişik. və heç kimin müəlliflik hüququ pozulmayıb. bütün verilişlərdə, bütün jurnalistlər hansısa mənbələrə və kitablara müraciət edirlər. hər halda biz tarixi yenidən yaza bilmərik. Nazlı İbişova
Hörmətli Nazlı İbişova. Nəzərinizə çatdırmaq istərdim ki, AzTv-dəki Zəka nuru verlişində siz bilavasitə Zakir Məmmədovun kitablarından deyil, vikipediyadakı məqalədən istifadə etmisiniz.Həmin məqalə isə atamdan köçürülmüşdür.Zakir Məmmədov Şihabəddin Yəhya Sührəvərdinin irsini 1960-cı illərdən tədqiq etməyə başlamışdır.Jurnalistlər və redaktorlar alimlərin əsərlərindən bəhrələnə bilərlər, lakin onların müəlliflik hüquqlarını pozmamalıdırlar.  Azərbaycan Respublikasında Müəlliflik hüququ adlı bir qanun var ki, bu  qanunla yaradıcı insanların hüququ  qorunur. Siz isə atamın tədqiqatından istifadə edərək, onun adını bildirməməklə həm hörmətsizlik, həm də plagiat etmisiniz. Qeyd etdiyiniz kimi, siz jurnalist olaraq alimlərin əsərlərinə müraciət edə bilərsiniz, lakin onların adlarını bildirməklə. Çünki bu alimlərin müəlliflik  haqqıdır. Əgər belə olmasaydı, onda sizin verilişinizdə də adınızın qeyd edilməsinə ehtiyac olmazdı. Necə ki, verilişinizdə müəllif kimi sizin adınız yazılır və bu sizin müəlliflik hüququnuzdur, eləcə də alimlərin müəlliflik hüququ vardır. --A.Zakirqızı 16:43, 18 mart 2011 (UTC)
Maraqlıdır ki, daim dəyişməkdə olan  vikipediyanın materiallarını mənbə hesab etmək nə dərəcə düzgündür.Siz isə iddia edirsiniz ki, kitablara müraciət etmisiniz.bunu müəllifi(!) olduğunuz həmin verilişə yenidən nəzər salmaqla bilərsiniz. "hər halda biz tarixi yenidən yaza bilmərik"  fikrini bildirməklə nəyi nəzərdə tutduğunuzu anlaşılmazdır.Əgər bildirdiyiniz kimi, siz  atamın kitabından istifadə etmisiniz, adını qeyd etməmisiniz, bununla Zakir Məmmədovun müəlliflik hüququnu pozmusunuz,atama qarşı həm hörmətsizlik, həm də plagiat etmisiniz.Bəhrələnmək ayrı, plagiat ayrı mənanı  daşıyır.Siz plagiat etmisiniz. Mənbə və kitab arasında hansı fərqin olduğunu bilirsiniz? --A.Zakirqızı 17:19, 18 mart 2011 (UTC)
Hörmətli A.Zakirqızı. Nazlı İbişova ilə yaranmış probleminizi AzTV-də müzakirə etməyiniz daha məntiqli olardı, nəinki, AzVikidə. --Cek Li Taran 08:26, 19 mart 2011 (UTC)
Hörmətli Cek Li Taran. N.İbişova ilə mənim aramda bir problem yoxdur. Onu heç tanımıram. Məsələ plagiat haqqındadır. Onun AzVikidə plagiat faktına etirazına cavab olaraq münasibət bildirmək zəruri idi. Mən də cavab yazdım. Əgər o, etirazını AzTV-də bildirsəydi, orada münasibətimi  bildirərdim. Nazlı İbişovaya yazdığım hər bir sözün də məsuliyyətini daşıyıram. --A.Zakirqızı 11:56, 19 mart 2011 (UTC)
H
thread_title:  Şihəbəddin Yəhya Sührəvərdi məqaləsindəki plagiat haqqında